ພິທີອັດງານມະຫາກຳກິລາຫາດຊາຍທະເລ ອາຊີ ຄັ້ງທີ 5
ພິທີອັດງານມະຫາກຳກິລາຫາດຊາຍທະເລ ອາຊີ ຄັ້ງທີ 5 ໄດ້ດຳເນີນໃນຕອນຄ່ຳວັນທີ 3/10 ຢູ່ ນະຄອນ ດາຫນັງ. ງານມະຫາກຳກິລາຫາດຊາຍທະເລປີນີ້ ໄດ້ສົ່ງສານກ່ຽວກັບປະເທດຫວຽດນາມທີ່ສວຍງາມ ແລະ ຮັກແພງແຂກຄົນ, ຄວາມສາມັກຄີໃນໂລກສັນຕິພາບມຸ້ງໄປເຖິງອະນາຄົດອັນສົດໃສ. ໃນພິທີອັດງານມະຫາກຳ ມີລາຍການສະແດງສິລະປະດ້ວຍເນື້ອໃນວ່າ: ຄວາມມຸ້ງຫວັງແຫ່ງທະເລຂຽວ, ບັນດາດວງດາວແສງສະຫວ່າງ ແລະ ຄວາມຊົງຈຳແສງອາລຸນ … ໃນສຽງດົນຕີທີ່ເປັນເອກະລັກສະເພາະ ສົມທົບກັບວາດຟ້ອນພື້ນເມືອງທີ່ເຂັ້ມຂົ້ນໄປດ້ວຍສີສັນບ້ານເກີດເມືອງນອນຫວຽດນາມ. ກ່າວຄຳເຫັນທີ່ພິທີອັດງານມະຫາກຳກິລາ, ທ່ານ ຫງວຽນງອກທ້ຽນ, ລັດຖະມົນຕີ ກະຊວງວັດທະນະທຳກິລາ ແລະ ທ່ອງທ່ຽວ, ຫົວຫນ້າຄະນະຊີ້ນຳ ງານມະຫາກຳ ໄດ້ຢືນຢັນວ່າ:
“172 ຊຸດຫລຽນ ຂອງງານມະຫາກຳກິລາ ໄດ້ມອບໃຫ້ບັນດານັກກິລາທີ່ມາຈາກ 35 ປະເທດ ແລະ ເຂດແຄ້ວນຢູ່ອາຊີ. ນັກກິລາທີ່ເຂົ້າຮ່ວມງານມະຫາກຳກິລາບໍ່ແມ່ນຜູ້ໃດກໍໄດ້ຮັບຫລຽນ ແຕ່ທັງໝົດລ້ວນແຕ່ຍາດໄດ້ໄຊຊະນະ, ນັ້ນແມ່ນໄຊຊະນະຂອງຄວາມເມົາມົວ, ໄຊຊະນະຂອງຄວາມຕັດສິນໃຈ, ຂອງຄວາມສາມັກຄີ ແລະ ມິດຕະພາບ, ຄວາມມຸ້ງຫວັງອັນແຮງກ້າມຸ່ງໄປເຖິງໂລກສັນຕິພາບ, ອະນາຄົດວັດທະນາຖາວອນຂອງປະເທດອາຊີ ທັງໝົດ.”
(ແຫຼ່ງຄັດຈາກ VOV)